Ritratt: Clayton Brincat  Riċetta u ritratt: Clayton Brincat Ingredjenti 4 bajdiet mhux mill-friġġ 3 kwarti ta' kikkra zokkor 3 kwarti ta' kikkra żejt taż-żebbuġa light kwart ta' kikkra meraq tal-larinġ kwart ta' kikkra għasel ta' Malta mgħarfa kannella mgħarfa zokkor ismar kikkra u nofs dqiq self-raising nofs kuċċarina melħ 3 mgħaref lewż mitħun mgħarfa baking powder qoxra maħkuka ta' 2 larinġiet nofs kuċċarina ilma żahar 2 mgħaref lewż (flakes) għal wiċċ Metodu Ħallat ġo kontenitur il-lewż mitħun, id-dqiq, il-melħ, il-baking powder u l-kannella u poġġihom f'ġenb. Ġo mixer ħabbat il-bajd u ż-żewġ tipi ta' zokkor għal madwar 8 minuti sakemm il-konsistenza tat-taħlita tkun waħda magħquda. Żid ftit ftit iż-żejt, il-meraq tal-larinġ u l-għasel. Żid ukoll it-taħlita tad-dqiq u l-ingredjenti niexfa tal-bidu. Fl-aħħar żid il-qxur tal-larinġ u l-ilma żahar. Ferra' t-taħlita ġo borma-forn jew reċipjent tawwali. Aħmi ġo forn sħun minn qabel f'temperatura ta' 160 ̊Ċ, għal 15 minuta. Oħroġ il-kejk, ferra' l-biċċiet tal-lewż fil-wiċċ u erġa' aħmi għal 15-il minuta oħra.